*Lēmuma projekts*

**Par cirsmu paketes īpašumā Sīļu iela 2A, Alūksnē, Alūksnes novadā atsavināšanu**

Izskatot Alūksnes novada pašvaldības iestādes “Spodra” 04.03.2024. iesniegumu par cirsmu paketes atsavināšanu izsolē, kas 04.03.2024. saņemts Alūksnes novada pašvaldībā un reģistrēts ar Nr. ANP/1-42/24/726, pamatojoties uz Pašvaldību likuma 10. panta pirmās daļas 21. punktu, 73. panta ceturto daļu, Publiskas personas mantas atsavināšanas likuma 3. panta otro daļu, 4. panta otro daļu, 6. panta otro daļu, 8. panta ceturto un piekto daļu, Alūksnes novada pašvaldības mežu apsaimniekošanas plānu 2020. – 2024. gadam,

1. Atsavināt Alūksnes novada pašvaldībai piederošu kustamo mantu - cirsmas īpašumā Sīļu iela 2A, Alūksnē, Alūksnes novadā, īpašuma kadastra Nr. 3601 039 7101 (turpmāk - cirsmas), atsavinot vienā izsoles paketē ar kopējo pārdodamo koku apjomu 664,91 m³:
   1. Cirsmu – Krājas kopšanas cirti īpašuma Sīļu iela 2A, Alūksnē, Alūksnes novadā, zemes vienībā ar kadastra apzīmējumu 3601 039 7101 (platība 0,7 ha, 1. kvartāla nogabalā Nr.17);
   2. Cirsmu – Krājas kopšanas cirti īpašuma Sīļu iela 2A, Alūksnē, Alūksnes novadā, zemes vienībā ar kadastra apzīmējumu 3601 039 7101 (platība 0,4 ha, 1. kvartāla nogabalā Nr.23);
   3. Cirsmu – Krājas kopšanas cirti īpašuma Sīļu iela 2A, Alūksnē, Alūksnes novadā, zemes vienībā ar kadastra apzīmējumu 3601 039 7101 (platība 0,17 ha, 1. kvartāla nogabalā Nr.28);
   4. Cirsmu – Izlases cirti īpašuma Sīļu iela 2A, Alūksnē, Alūksnes novadā, zemes vienībā ar kadastra apzīmējumu 3601 039 7101 (platība 8,48 ha, 1. kvartāla nogabalos Nr.18, 19, 20, 22, 32, 33).
2. Uzdot Alūksnes novada pašvaldības Īpašumu atsavināšanas komisijai organizēt atsavināmās kustamās mantas – cirsmu paketes novērtēšanu, izstrādāt izsoles noteikumus un rīkot izsoli.